OpenLLM-France/wikimedia huggingface dataset:
# Werner von Moltke

Werner von Moltke (Mühlhausen, 24 de maig de 1936 - Nieder-Olm, 29 de juliol de 2019) fou un atleta alemany, especialista en el decatló, que va competir sota bandera de la República Federal Alemanya durant les dècades de 1950 i 1960.
En el seu palmarès destaquen dues medalles en la prova del decatló del Campionat d'Europa d'atletisme, de plata el 1962, i d'or el 1966. També guanyà dos campionats nacionals de l'Alemanya Occidental, el 1958 i el 1968 i millorà el rècord nacional en dues ocasions. De 1989 al 1997 va ser vicepresident de la Federació Alemanya d'Atletisme, i del 1997 al 2012 president de la Federació Alemanya de Voleibol.
El 1968 va prendre part en els Jocs Olímpics d'Estiu de Ciutat de Mèxic, on es va veure obligat a abandonar la prova del decatló del programa d'atletisme després de la segona prova.

## Millors marques

* Decatló. 7.849 punts (1966)

## Referències

* ↑ Zeitung, Süddeutsche. «"Väterlicher Freund"» (en alemany). [Consulta: 10 desembre 2021].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 13 maig 2020].
* ↑ «European Championships (Men)». [Consulta: 10 desembre 2021].
* ↑ Waśko, Janusz. Athletics national records evolution 1912-2012 : golden century of IAAF records. Zamość: GreenArt Jacek Kardasz, 2013, p. 175. ISBN 978-83-62033-30-0.
* 1 2 «Olympedia – Werner von Moltke». [Consulta: 10 desembre 2021].
* ↑ «Track and Field Statistics». [Consulta: 10 desembre 2021].
# Fier

Fier (en albanès Fier o Fieri) és una ciutat del sud-est d'Albània, capital del districte del mateix nom. Actualment té prop de 60.000 habitants i és un dels principals nuclis industrials del país. L'actual ciutat de Fier es troba a 12 km de l'antiga ciutat coríntia d'Apol·lònia.
Viccionari
# Astroblepus vaillanti

Astroblepus vaillanti és una espècie de peix de la família dels astroblèpids i de l'ordre dels siluriformes.

## Morfologia

Els mascles poden assolir els 10 cm de llargària total.

## Distribució geogràfica

Es troba a Sud-amèrica: Equador.

## Referències

* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S.A. 2003. Astroblepidae (Naked sucker-mouth catfishes). p. 312-317. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# L'amant de ferro

L'amant de ferro (original: The Iron Mistress) és una pel·lícula estatunidenca dirigida per Gordon Douglas, estrenada el 1952. Ha estat doblada al català.

## Argument

És la biografia novel·lada de Jim Bowie abans del Setge d'El Álamo (creador del famós punyal "Bowie"). El 1852, Jim Bowie, jove camperol del nord es dirigeix al sud (Nova Orleans) per vendre fusta. Coneix Judalon, una aristòcrata, interpretada per Virginia Mayo de qui s'enamora. En ser d'una classe diferent, l'home està agafat a la vegada entre les seves ambicions, les seves passions, i la seva ètica.

## Repartiment

* Alan Ladd: Jim Bowie
* Virginia Mayo: Josephine/Judalon de Bornay
* Joseph Calleia: Juan Moreno
* Phyllis Kirk: Ursula de Varamendi
* Alf Kjellin: Philippe de Cabanal
* Douglas Dick: Narcisse de Bornay
* Anthony Caruso: Jack Studenvant
* Nedrick Young: Henri Contrecourt
* George Voskovec: John James Audubon
* Richard Carlyle: Roger/Rezin Bowie
* Robert Emhardt: General Cuny
* Donald Beddoe: Dr. Cuny
* Sarah Selby: Sra. Bowie
* Eugene Borden: Cocquelon

## Al voltant de la pel·lícula

* L'amant de ferro és el primer film d'Alan Ladd per la Warner Bros. Va ser però un dels més grans repartiments de la Paramount Pictures.

## Referències

* ↑ esadir.cat. L'amant de ferro. esadir.cat.
* ↑ «The Iron Mistress». The New York Times.
* ↑ La fabulosa història de la Warner Bros - Clive Hirschhorn - CELIV - 1984 ISBN 2-86535-050-9, p.300.
# Ces amours-là

Ces amours-là és una pel·lícula francesa dirigida per Claude Lelouch, estrenada el 2010.

## Argument

Ilva, que durant tota la seva vida ha col·locat l'amor per sobre de tot, remunta el fil del temps recorrent l'itinerari dels seus homes i del món. El seu cor li reinterpreta la simfonia de la infantesa, de la gran guerra, dels trens fantasmes, de l'alliberament, del seu procés i de soldats que ha conegut tan bé... Ilva és una dona que encarna tots els valors i les contradiccions d'una heroïna moderna.

## Repartiment

* Audrey Dana: Ilva Lemoine
* Dominique Pinon: Maurice Lemoine,
* Raphaël: El primer i darrer amor
* Samuel Labarthe: Horst
* Laurent Couson: Simon
* Jacky Ido: Bob
* Gilles Lemaire: Jim Singer
* Judith Magre: La mare del pianista
* Liane Foly: La cantant al carrer
* Massimo Ranieri: el cantant al camp
* Zinedine Soualem: L'acordeonista
* Charles Denner: El pare de Simon
* Anouk Aimée: Madame Blum
* Salomé Lelouch: Salomé Blum
* Sabaya Lelouch: Sabaya Blum
* Boaz Lelouch: Coco 7 anys
* Sachka Lelouch: Coco 19 anys
* Valérie Perrin: La mare de Coco
* Gisèle Casadesus: Ilva el 2010
* Christine Citti: L'enverinadora
* Boris Ventura-Diaz: el barman del Black & White
* Lise Lamétrie: Madame Dubois, la portera
* Karine Dubernet: La directora del cinema
* Rémy Kouakou-Kouamé: Balladora Black & White
* Karine Orts: Balladora Black & White
* Sylvain Dieuaide: el 1r FFI
* Zoltan Butuc: Deportat boig
* Marie Beldiman: La dona de l'advocat
* Mircea Dragoman: General Wehrmacht
* Anne-Judith Dana: Ilva (14 anys)
* Rémi Bergman: el barman del camp
* Edgar Nistor: Estafette
* Nicole Gheorghiu: El top-model de Jim
* Sînziana Nedin: Amiga 1
* Ingrid Bisu: Amiga 2
* Ramona Tibrin: La starlette

## Premis

* 2010: Selecció al Festival internacional de cinema de Moscou
# Abel Hernández i Sánchez

Abel Hernández i Sánchez (Vic, 4 de novembre de 1934 - Barcelona, 4 de febrer de 2009) fou un futbolista i metge català.

## Trajectòria esportiva

De jove compaginà la carrera de futbolista amb els estudis a la facultat de Medicina. Començà a jugar al futbol a la Unió Esportiva Vic, de la seva ciutat natal, d'on passà al CE Sabadell on romangué durant dues temporades, fins al 1957, any en què ingressà al RCD Espanyol, club on passà la major part de la seva carrera esportiva. Jugava de defensa central. Fou un dels homes que assolí el retorn a primera divisió amb l'Espanyol la temporada 1962-63. Romangué a l'Espanyol fins al 1965. Fou un cop internacional amb la selecció espanyola B enfront Luxemburg.
Pel que fa a la medicina, fou traumatòleg, essent metge del CE Sabadell i del Badalona. El 3 de desembre de 1989 se celebraren les primeres eleccions democràtiques al RCD Espanyol i Abel Hernández hi participà com a candidat a la presidència del club, finalitzant en darrera posició superat per Juli Pardo, Manuel Meler i Pablo Ornaque.

## Referències

* ↑ «Abel Hernández». ciberche.net. Arxivat de l'original el 2016-03-04. [Consulta: 20 març 2012].
* ↑ «Mor Abel Hernández». RCD Espanyol, 04-02-2009.
* 1 2 «Hernández». Mundo Deportivo, 03-12-1989.
* ↑ «Hernandez Sanchez, Abel». CE Sabadell. [Consulta: 20 març 2012].
* 1 2 «Un todoterreno humano». La Vanguardia, 09-02-2009.

## Enllaços externs

* Perfil a BDFutbol
# Museu de Stromness

El Museu de Stromness, Stomness Museum està situat a la localitat escocesa de Stromness. Originàriament es va fundar el 1856 com Orkney Natural History Society.
Exposa materials de la història natural d'Orkney i el seu passat marítim, incloent artefactes de la Primera Guerra Mundial de la flota alemanya, articles d'Orkney de la Hudson's Bay Company, i col·leccions portats pels viatgers orcadians. Materials de l'explorador John Rae. Té col·leccions d'animals i de fòssils.

## Referències

* visitscotland.com
* visitorkney.com
# Voivodat de Łódź

El voivodat de Łódź és un de les 16 voivodats en què es divideix Polònia, segons la divisió administrativa del 1998. La capital és Łódź. Va ser creat l'1 de gener 1999 de l'antic voivodat de Łódź (1975-1999) i el Sieradz, Piotrków Trybunalski i Voivodat Skierniewice i part de Płock Voivodat, de conformitat amb les reformes del govern local, adoptades el 1998. La província deu el nom a la seva capital i ciutat més gran, Łódź. Łódź està envoltat per sis voivodats: Masòvia, al nord i a l'est, Święty Krzyż cap al sud-est, al sud de Silèsia, Opole, al sud-oest de Gran Polònia a l'oest, i Cuiàvia i Pomerània per un tram curt del nord. El seu territori pertany a tres províncies històriques de Polònia - Masòvia (a l'est), Gran Polònia (a l'oest) i la Petita Polònia (al sud-est, al voltant d'Opoczno).

## Municipis

* Łódź (779.129)
* Piotrków Trybunalski (80.510)
* Pabianice (71.920)
* Tomaszów Mazowiecki (67.372)
* Bełchatów (62.670)
* Zgierz (58.201)
* Kutno (48.484)
* Radomsko (49.687)
* Skierniewice (48.667)
* Zduńska Wola (44.720)
* Sieradz (44.512)
* Łowicz (32 345)
* Wieluń (26 341)
* Babsk (690)

## Vegeu també

* Raducz
# Fonèvol

Un fonèvol és una arma de setge medieval, com un trabuquet, però més petit, emprada per a destruir muralles o per a llançar projectils sobre els murs i derruir-los.

## Funcionament

Un fonèvol està format per una biga o barra de fusta subjecta a una armadura que la manté elevada del sòl. El punt de suport de la biga (usualment un eix) està col·locat a la part superior de la carcassa. Del braç curt de la barra, hi ha suspès un contrapès i del braç llarg una fona. La fona té un extrem lligat a la biga i un extrem lliure amb un llaç on s'enganxa la bossa del projectil.

## Història

Amb el nom de fundibulum apareixen en les cròniques emprats per Abd-al-Màlik ibn Mughith el 793, en la seva campanya que assetjà Girona i Narbona, i pels francs en la conquesta de Barshiluna i els setges de Turtuixa del 808 i el Turtuixa del 809.
Els fonèvols construïts a Osca van ajudar Jaume el Conqueridor en la conquesta del Regne de València i en la conquesta de Mallorca, i anys més tard, Ferran d'Antequera els va usar en el setge de Balaguer durant la revolta del comte d'Urgell.

## Referències

* ↑ DCVB-fonèvol:"... La pera del trabuquet per raó de son pes dona major colp que la pera del fonèvol, Llull Cont. 273, 27..."
* ↑ Soldevila i Zubiburu, Ferran. Les quatre grans cròniques. Selecta, 1971, p. 199.
* 1 2 Joseph F. O'Callaghan, Donald J. Kagay, i Theresa M. Vann, the social origins of medieval institutions, p.185 (anglès)
* ↑ Ibn Idhari, Al-Bayan al-Mughrib
# BBC iPlayer

El BBC iPlayer és un servei de vídeo sobre demanda de la BBC, llançat el 25 de desembre de 2007.
El servei està disponible en una àmplia gamma de dispositius, com ara telèfons mòbils i tauletes, ordinadors i televisors intel·ligents. Permet als residents del Regne Unit l'accés als programes i continguts de la corporació sense anuncis, així com a la televisió en directe per a tots els seus canals. Cal una llicència de televisió per utilitzar el servei, ja que al país l'accés a qualsevol contingut de la BBC emès o sota demanda és un delicte.
Es pot accedir a l'iPlayer des d'un navegador web, però també està o estava disponible a través de diverses plataformes i proveïdors, inclosos dispositius mòbils i consoles de jocs, com ara PlayStation 3, PlayStation 4, Wii, Wii U, Xbox 360, Xbox One i PlayStation 5. La versió de Wii es va tancar el 10 de febrer de 2015 i la de Wii U el 16 de gener de 2017.

## Referències

* ↑ «BBC iPlayer launched - Broadband Finder», 22-09-2008. Arxivat de l'original el 2008-09-22. [Consulta: 6 maig 2023].
* ↑ «Why must I sign in to a BBC account to use BBC iPlayer? | iPlayer help». [Consulta: 6 maig 2023].
* ↑ «BBC iPlayer Help - Why is BBC iPlayer no longer available on the Wii?», 06-10-2016. Arxivat de l'original el 2016-10-06. [Consulta: 6 maig 2023].
* ↑ «BBC iPlayer discontinued on Wii U today» (en anglès britànic). Eurogamer.net, 16-01-2017.
# Ceràpodes

Els ceràpodes (Cerapoda) és un clade o subordre de l'ordre dels ornitisquis]. Són el grup germà dels tireòfors dins del clade dels genasaures. Se'ls subdivideix en dos o tres grups: els ornitòpodes, els paquicefalosaures i els ceratops. La seva característica distintiva és una capa gruixuda d'esmalt a la part interior de les seves dents inferiors.

## Taxonomia

Els ceràpodes es poden trobar dividits tant en dos com en tres grups. El primer d'aquests grups el constitueixen els ornitòpodes ("peu d'ocell"). Els altres dos grups són els Pachycephalosauria ("llangardaixos de cap gruixut") i Ceratopsia ("cares banyudes"). Aquests dos últims grups a vegades s'anomenen conjuntament marginocèfals per les seves característiques compartides que inclouen un escut ossi present a la part posterior del crani.
* Subordre Cerapoda
** Stormbergia
** Agilisaurus
** Hexinlusaurus
** Infraordre Ornithopoda
*** Família Hypsilophodontidae*
*** Família Hadrosauridae - (dinosaures amb bec d'ànec)
** Infraordre Pachycephalosauria
** Infraordre Ceratopsia - (dinosaures banyuts)
(Cerapoda basals per Butler, 2005)
Ornithischia :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
# Artedó

Artedó, popularment anomenat Ortedó, és una població del municipi d'Alàs i Cerc de la comarca de l'Alt Urgell. Segons Joan Coromines i Vigneaux el topònim Artedó o Ortedó prové del mot bascoide arte-dun que significa "ple de roures verds". És a 1.166 metres d'altura a la falda del puig de Sanatge al vessant septentrional de la serra del Cadí. El poble havia format part de l'antic terme municipal de Cerc, annexat al d'Alàs i Cerc el 1970. Anteriorment, fins al segle xix, Artedó n'havia estat el cap municipal, al qual també donava nom. L'església de la població és de construcció moderna i dedicada a Sant Vicenç. L'antiga església, també dedicada a Sant Vicenç, es troba al fossar. Des de l'any 2007 s'hi organitza anualment el Festival Picurt, una mostra de cinema de muntanya.

## Referències

* 1 2 «Artedó». Gran Enciclopèdia Catalana. Barcelona: Grup Enciclopèdia Catalana.
# Voivodat de la Petita Polònia

* No s'ha de confondre amb la regió històrica de Petita Polònia.
La Petita Polònia (en polonès Małopolska) és un dels 16 voivodats que conformen Polònia segons la divisió administrativa del 1998. Les principals ciutats són:
* Cracòvia (745.400)
* Tarnów (121.500)
* Nowy Sącz (82.100)
* Oświęcim (44.400)
* Chrzanów (43.100)
* Nowy Targ (34.000)
* Gorlice (30.200)
* Zakopane (30.000)
* Bochnia (29.600)
* Skawina (24.100)
* Andrychów (23.100)
* Nowe Brzesko (2.500)
# Auguste Fickert

Auguste Fickert (25 de maig de 1855 – 9 de juny de 1910) fou una reformista social i feminista austríaca. Va liderar campanyes en educació i en protecció legal per a les dones treballadores.
Professora d'ofici, va deixar l'Església catòlica el 1893 i va criticar els fonaments religiosos de la instrucció a l'escola. Com a conseqüència, durant la seva vida va rebre atacs violents de membres del Partit Socialcristià, clerical i antisemita.
El seu primer acte polític públic va ser l'organització d'una petició contra l'exclusió de les dones a l'hora de votar en eleccions governamentals a la Baixa Àustria. Va recollir més de 1.000 signatures de dones que protestaven per la seva pèrdua del dret a vot, que havien aconseguit el 1862. Tanmateix, la mesura va seguir endavant, i Fickert començà a fer campanyes a favor del sufragi femení a Àustria.
Fickert va cofundar l'Allgemeiner Österreichischer Frauenverein (Associació General de Dones d'Àustria) el 1893, organització que feia campanyes per millorar la vida de les dones del proletariat. Era l'organització feminista més radical de l'època. Era editora de les seves publicacions, els Dokumente der Frauen ('Documents de dones') i Neues Frauenleben ('Nova vida de la dona'). El 1903, Fickert va començar una revistar que va anomenar Neues Frauenleben amb Leopoldine Kulka com a editora. Kulka era una historiadora de la literatura i la primera dona professora a la Universitat de Viena.

## Referències

* 1 2 3 de Haan, Francisca; Daskalova, Krasimira; Loutfi, Anna. Biographical dictionary of women's movements and feminisms in Central, Eastern, and South Eastern Europe: 19th and 20th centuries. Central European University Press, 2006, p. 131–133. ISBN 963-7326-39-1.
* 1 2 Fickert, Auguste 1855 - 1910 Arxivat 2013-05-09 a Wayback Machine. a Ariadne web Archive of Obituaries and News articles. Consultat el març de 2010.
* ↑ Rebecca Houze. "Textiles, Fashion, and Design Reform in Austria-Hungary Before the First World War ": Principles of Dress. Taylor & Francis, 5 juliol 2017, p. 158–. ISBN 978-1-351-54688-1.
# Le Concert des Nations

Le Concert des Nations és una orquestra creada el 1989 per Jordi Savall. Utilitza instruments d'època i interpreta un repertori orquestral i simfònic. El nom de l'orquestra està basat en l'obra Les Nations de François Couperin.

## Història

La formació es va crear inicialment amb la finalitat de comptar amb una orquestra que utilitzés instruments d'època durant la preparació de l'obra Canticum Beatae Virgine de Marc-Antoine Charpentier. Va ser la primera orquestra d'aquest tipus formada principalment per músics procedents de països de cultura llatina.
L'orquestra ha actuat freqüentment al costat del conjunt vocal i instrumental La Capella Reial de Catalunya i en alguna ocasió amb el grup Hespèrion XXI, formacions ambdues dirigides també per Jordi Savall.
# Chaco Austral

El Chaco Austral és una de les tres principals divisions del Gran Chaco en la seva porció meridional. Forma part de les províncies argentines del Chaco, Santiago del Estero, Tucumán, Catamarca, Santa Fe, Salta i Córdoba. La seva extensió és d'aproximadament 270.000 km².

## Límits

Els límits naturals del Chaco Austral van des del riu Bermejo al nord, indicant la separació del Chaco Central; la franja dels rius Paranà i Paraguai indica el límit oriental, sent el riu Paranà el divisor del Chaco Austral i la Mesopotàmia.

## Referències

* ↑ Chaco Austral (region, South America): britannica.com (anglès)
* ↑ «Chaco Austral | enciclopedia.cat». [Consulta: 2 gener 2023].
# Abel Hernández

Abel Hernández és el nom dels següents personatges:
* Abel Hernández i Sánchez (1934 - 2009), futbolista català
* Abel Mathías Hernández Platero (1990), futbolista uruguaià.
* Abel Hernández (1937), escriptor espanyol.
# Màlixi

Màlixi (en rus: Малыши) és un poble del krai de Perm, a Rússia, que en el cens del 2010 tenia 143 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-08-31. [Consulta: 10 setembre 2014].
# Aspidoparia jaya

Aspidoparia jaya és una espècie de peix cipriniforme de la família dels ciprínids.

## Morfologia

* Els mascles poden assolir 15 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: l'Índia, el Nepal, Bangladesh i l'Afganistan.

## Referències

* 1 2 3 FishBase (anglès)
* ↑ Talwar, P.K. i A.G. Jhingran, 1991. Inland fishes of India and adjacent countries. Volum 2. A.A. Balkema, Rotterdam.
* ↑ Shrestha, J., 1994. Fishes, fishing implements and methods of Nepal. Smt. M.D. Gupta, Lalitpur Colony, Lashkar (Gwalior), Índia. 150 p.
* ↑ Rahman, A.K.A., 1989. Freshwater fishes of Bangladesh. Zoological Society of Bangladesh. Department of Zoology, University of Dhaka. 364 p.
* ↑ Al-Mamun, A., 2003. A hand guide for identification of inland fishes of Bangladesh. WorldFish Centre-Bangladesh.
* ↑ Ahmed, M., 1991. A model to determine benefits obtainable from the management of riverine fisheries of Bangladesh. ICLARM Tech. Rep. 28, 133 p.
* ↑ Talwar, P.K. i A.G. Jhingran, 1991.
* ↑ Coad, B.W., 1981. Fishes of Afghanistan, an annotated check-list. Publ. Zool. Natl. Mus. Can. 14:23p.
* ↑ Kapoor, D., R. Dayal i A.G. Ponniah, 2002. Fish biodiversity of India. National Bureau of Fish Genetic Resources Lucknow, Índia. 775 p.
* ↑ Menon, A.G.K., 1999 Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Astrologia celta

L' astrologia celta consisteix en el sistema astrològic practicat pel poble celta. Poc es coneix sobre aquest sistema nadiu d'astrologia, tal com es descriu en alguns manuscrits irlandesos antics dels quals cap ha estat publicat o traduït completament. No obstant això, sembla que s'ha basat en un sistema indígena de símbols irlandesos i no en cap dels més comunament coneguts sistemes astrològics com els d'Occident o de la Xina.
El terme «astrologia celta» també s'ha fet servir amb inexactitud per referir-se al calendari d'arbre inventat per l'escriptor britànic Robert Graves (1895-1985), el qual es va inspirar en un superficial estudi del guió Ogham. Graves detalla el sistema en el seu poètic assaig La deessa blanca (1946). Encara que alguns autors moderns ho han popularitzat com el «Calendari d'arbre de Graves», no té cap relació amb cap calendari celta històric.

## Referències

* ↑ «Celtic Astrology & the Celtic Zodiac: What is Your Tree Sign?» (en anglès americà), 13-03-2019. Arxivat de l'original el 2021-09-11. [Consulta: 11 setembre 2021].
* ↑ «Horoscopoman�a - Astrolog�a celta». [Consulta: 11 setembre 2021].
* ↑ «Qué sabes de la Astrología Celta ⊛ Símbolos Celtas» (en castellà). [Consulta: 11 setembre 2021].
* ↑ «Celtic Astrology -- Early Irish Astrology: An Historical Argument by Peter Berresford Ellis». [Consulta: 11 setembre 2021].

## Vegeu també

* Astrologia xinesa
* Interacció Astrologia-Alquímia
# Casas de San Galindo

Casas de San Galindo és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 35 | 41 | 34 | 32 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].